
Előterjesztés
a Közgyűlés részére
Egyeztetésre megküldve a Közgyűlés állandó bizottságainak és tanácsnokainak
Tisztelt Közgyűlés!

A Fővárosi Önkormányzat 1998. szeptember 15-én kötött Közszolgáltatási Szerződést a Budapesti Szociális Forrásközponttal. A Szervezet az éves költségvetési rendeletben „8335 Budapesti Szociális forrásközpont” címen kap támogatást, melynek összege 2009-ben 20941 eFt.
2005-ben fogadta el a Fővárosi Közgyűlés a szerződés módosítását, mely jelenleg is hatályos. Az elmúlt évek során a Szervezet feladatellátása részben megváltozott (elsősorban a jogszabály-változások és a szakmai elvárások bővülése miatt), ezért van szükség a Közszolgáltatási Szerződés jelenlegi módosítására. A szakmai tartalom módosítása során a Forrásközpont, a Civil Iroda, valamint a civil szervezetek javaslatait is figyelembe vettük. 
Javaslom, hogy a Tisztelt Közgyűlés fogadja el és kösse meg a módosított közszolgáltatási szerződést a Fővárosi Szociális Forrásközponttal az 1. sz. melléklet szerinti tartalommal!



Határozati javaslat
A Fővárosi Közgyűlés úgy dönt, hogy:
jóváhagyja és megköti 2009. szeptember 1-jei hatállyal a Budapesti Szociális Forrásközponttal az 1. sz. melléklet szerinti határozatlan idejű módosításokkal egységes szerkezetbe foglalt közszolgáltatási szerződést. 
Felkéri a főpolgármestert a közszolgáltatási szerződés aláírására.
felelős:	Dr. Demszky Gábor főpolgármester 
határidő: 	30 nap
Határozathozatal módja: egyszerű szavazattöbbség

Budapest,2009. augusztus „    „.

